OpenLLM-France/wikimedia huggingface dataset:
# By (Doubs)

By Frantziako udalerria da, Doubs departamenduan dagoena, Franche-Comté eskualdean. 2013an 68 biztanle zituen.

## Demografia
### Biztanleria

2007an By udalerrian erroldatutako biztanleak 80 ziren. Familiak 36 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 40 etxebizitza zeuden, 34 familiaren etxebizitza nagusia ziren, 5 bigarren erresidentzia ziren eta 1 hutsik zegoen. 34 etxeak ziren eta 6 apartamentuak ziren. 34 etxebizitza nagusietatik 22 bere jabearen bizilekua ziren, 9 alokairuan okupaturik zeuden eta 3 doan lagata zeuden; 1ek gela bat zuen, 3 etxek bi zituzten, 1ek hiru zituen, 10 etxek lau zituzten eta 19 etxek bost zituzten. 26 etxek euren parking plaza propioa zuten azpian. 7 etxetan ibilgailu bat zegoen eta 19 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
By udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 4 |
| 0 | 75-79 | 16 |
| 8 | 70-74 | 0 |
| 0 | 65-69 | 0 |
| 0 | 60-64 | 0 |
| 4 | 55-59 | 0 |
| 0 | 50-54 | 4 |
| 0 | 45-49 | 0 |
| 0 | 40-44 | 8 |
| 4 | 35-39 | 0 |
| 0 | 30-34 | 4 |
| 0 | 25-29 | 0 |
| 0 | 20-24 | 4 |
| 8 | 15-19 | 0 |
| 4 | 10-14 | 8 |
| 8 | 5-9 | 12 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 51 ziren, horien artean 39 aktiboak ziren eta 12 inaktiboak ziren. 39 pertsona aktiboetatik 32 lanean zeuden (18 gizon eta 14 emakume) eta 7 langabezian zeuden (1 gizon eta 6 emakume). 12 pertsona inaktiboetatik 7 erretiraturik zeuden, 3 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 zerbitzu enpresa zen eta 1 administrazio publikoko enpresa zen.
2000. urtean By udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q838748
* Multimedia: By (Doubs) / Q838748
# Bubalus arnee

Bubalus arnee Bubalus generoko animalia da. Artiodaktiloen barruko Bovinae subfamilia eta Bovidae familian sailkatuta dago. Asiar bufaloaren balizko arbasoa, 3.400 espezimen baino ez dira geratzen (horietatik %91a Indian, eta gehienak Assamen).

## Erreferentziak

* ↑ Lau, C. H., Drinkwater, R. D., Yusoff, K., Tan, S. G., Hetzel, D. J. S. & Barker, J. S. F.. (1998). «Genetic diversity of Asian water buffalo (Bubalus bubalis): mitochondrial DNA D-loop and cytochrome b sequence variation» Animal Genetics 29 (4): 253–264..
* ↑ Choudhury, A.. (2010). The vanishing herds: the wild water buffalo. Taiwan, Guwahati, India: Gibbon Books, Rhino Foundation, CEPF & COA.

## Ikus, gainera

* Bovidae

## Kanpo estekak

* Datuak: Q1914208
* Multimedia: Bubalus arnee / Q1914208
* Espezieak: Bubalus arnee
# Bubalus cebuensis

Bubalus cebuensis Bubalus generoko animalia izan zen. Artiodaktiloen barruko Bovinae subfamilia eta Bovidae familian sailkatuta, Filipinetan aurkitu zuten fosil bat.

## Erreferentziak

* ↑ «New Dwarf Buffalo Discovered By Chance In The Philippines» TerraDaily 2006-10-18.

## Ikus, gainera

* Bovidae

## Kanpo estekak

* Datuak: Q593728
* Espezieak: Bubalus cebuensis
# Bubalus murrensis

Bubalus murrensis Bubalus generoko animalia izan zen, Europan Pleistozenon bizi dena. Artiodaktiloen barruko Bovinae subfamilia eta Bovidae familian sailkatuta, 1927an Renania-Palatinatuan aurkitu zuten fosil bat.

## Erreferentziak

* ↑ Naturhistorisches Museum Mainz/Landessammlung für Naturkunde Rheinland-Pfalz (2009): Jahresbericht des Museums und der Landessammlung 2008. Wissenschaftliche Sammlungen.. Mitteilungen der Rheinischen Naturforschenden Gesellschaft 30: 52-54. Mainz. (Alemanez)

## Ikus, gainera

* Bovidae

## Kanpo estekak

* Datuak: Q1377979
* Multimedia: Bubalus murrensis / Q1377979
# Bubach

Bubach Alemaniako udalerria da. Renania-Palatinatua estatuan kokatuta dago, [[Rhein-Hunsrück barrutia|Rhein-Hunsrück]] barrutian. 2014an 273 biztanle zituen 7,1 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q642871
* Multimedia: Bubach / Q642871
# Bihurkari (argipena)

Bihurkari hitzak adiera zenbait ditu:
* matematikan, erlazio bihurkaria, erlazio bitar mota bat, eta itxitura bihurkaria;
* hizkuntzalaritzan, aditz bihurkaria.
# Bihurkin

Bihurkina torlojuak sartu, estutu eta askatzeko diseinatutako tresna da. Bihurkinak hiru elementu ditu:
* Heldulekua, bihurkina eskuetan hartzeko erabiltzen den atala
* Ardatza, heldulekuari modu axialean lotuta dagoen metalezko hagatxoa
* Burua, torlojuarekin kontaktuan dagoen atala eta torlojuaren buruari moldatutako forma berezia duena
Heldulekua eta ardatza erabiliz bihurkina kokaleku egokian jartzen da, torlojuaren gainean, eta biratzen direnean indarra aplikatzen zaio torlojuari.
Bihurkinaren buruek forma bereziak izan ohi dituzte, lotu edo askatu nahi den torlojuaren formaren arabera.

## Motak

Normalean bihurkina buruaren formaren arabera sailkatzen da, hau da, biraraziko duen torlojuaren arrakalaren arabera. Honako formak aurki daitezke:
* Laua
* Gurutze formakoa, (Philips motakoak eta Frearson motakoak)
* Pozidriv (Pz) motakoa
* Izar formakoa, edo Torx motakoa
* Hexagonala, edo Allen motakoa
* Laukia
* Beste batzuk (Tri-Wing, Torq-Set...)
Horrez gain, erremintaren beste ezaugarri batzuen arabera ere sailka daitezke bihurkinak. Zentzu honetan honako bihurkin motak aipa daitezke:
* Bihurkin arruntak
* Bihurkin imantatuak
* Buru aldagarriko bihurkinak
* Bihurkin elektrikoak
* Matrakadun bihurkinak
* Bihurkin zehatzak,edo bitxigile bihurkinak

## Kanpo estekak

* Datuak: Q161071
* Multimedia: Screwdrivers / Q161071
# Bihurkin sonikoa

Bihurkin sonikoa (ingelesez: sonic screwdriver) BBC kateko Doctor Who zientzia-fikziozko telesailean agertzen den gailu bat da, Doktoreak hainbat funtziotarako erabiltzen duena. Gehienetan ateak irekitzeko erabiltzen du, baina azterketa kimikoak eta medikoak egiten ditu, izaki bizidunak detektatzen ditu eta TARDISa kontrolatzeko ere erabili ohi du.
TARDIS ontzia bezala, bihurkin sonikoa ere telesailaren ikonoetako bat bihurtu da dagoeneko. Hamabigarren Doktoreak bihurkinaren ordez betaurreko sonikoak erabili zituen eta telesailaren spin-offetan ezpainetako sonikoa eta modulatzaile sonikoa ere azaldu dira.

## Historia

"Fury from the Deep" (1968) atalean azaldu zen lehenengo aldiz eta hirugarren eta llaugarren doktoreek erabili zuten ohiko tresna gisa. 1982an erabiltzeari utzi zion Doktoreak, gidoietan sartzeko arazoak ematen zituelako.
2005ean telesailaren aro berria hasterakoan bihurkin sonikoari garrantzi handia ematea erabaki zen eta Doktoreek asko erabili dute, funtzio oso desberdinak egiteko gainera. "Smith and Jones" (2007) atalean Doktoreak X-izpien makina baten erradiazioa anplifikatzerakoan bihurkina erre egiten du. Galeraren aurrean triste artzen da baina atalaren amaieran bihurkin berria eskuratuko du.
Hamabigarren Doktoreak Davros gazteari eman zion oparitan eta betaurreko sonikoak sortu zituen. 9. denboraldiko azken atalean TARDISak bihurkin berri bat ematen dio betaurrekoen ordainetan, izan ere betaurrekoak estilosoagoak izan arren bihurkina baino hauskorragoak direla konturatzen baita Doktorea.

## Funtzioak

Soinu uhinak, erradiazioa, uhin luzerak, maiztasunak, seinaleak eta elektromagnetismoa kontrolatu eta manipulatzen ditu eta horrela edozein teknologiatan oinarrituriko aparailuak hackeatu, aktibatu edo desaktibatzen ditu, herregatik du "bihurkin soniko" izena. Bizidunen energia igorpenak ere identifikatzen ditu eta sustantzia kimikoak identifikatzeko edo mediku azterketak egiteko ere balio dio.
Hona hemen bihurkin sonikoak betetzen dituen hainbat funtzio:
* Ateak ireki eta itxi
* Hainbat sustantzia erre edo ebaki
* Makina edo lehergailuen urruneko kontrola
* Soinu uhinak eta X izpiak anplifikatu
* Arma elektronikoak desaktibatu
* Seguritate handiko itxiturak ireki
* Linterna
* Telegarraioa geldiarazi eta bideratu
* Kutxazain automatikoak hackeatu
* Mikrofonoa
* Mediku azterketak egin
* Izaki bizidunak eta izaki estralurtarrak identifikatu
* DNA eskanerra eraiki
* Izaki bizidunen zentro neuronalak blokeatu
* Ordenagailu mota guztiak erabili
* Kamuflajeak desaktibatu
* Errobotak desaktibatu
* Urruti dagoen norbaitekin hitzegiteko soinu errepideak sortu
* Pertsona baten konzientzia ordenagailu batetara transferitu

## Erreferentziak

* 1 2 «Sonic Screwdriver: 50 Uses Of This Device From Doctor Who - Tell Me Nothing» web.archive.org 2017-08-09 (Noiz kontsultatua: 2023-10-21).
* ↑ «BBC - Doctor Who - Series Three concept Artwork Gallery» web.archive.org 2008-02-27 (Noiz kontsultatua: 2023-10-21).
* ↑ (Ingelesez) «Sonic sunglasses» Tardis (Noiz kontsultatua: 2023-10-21).

## Kanpo estekak

* Datuak: Q1071705
* Multimedia: Sonic screwdriver / Q1071705
# Bihurgailu digital/analogiko

Bihurgailu/digital analogikoa —ingelesez: digital-to-analog converter, DAC, D/A, D to A—, datu digitalak -normalean zenbaki bitarrak- seinale analogiko baten -korronte, tentsio edo karga elektriko- bihurtzen dituen gailu bat da.
Bihurgailu analogiko/digitalak aurkako funtzioa egiten du. Seinale analogikoekin gertatzen ez den bezala, datu digitalak degradazio gabe transmititu, manipulatu eta gorde daitezke. Batzuetan seinalea berreskuratzeko bihurgailu analogiko/digitalak behar dira, audio datuak bozgorailuan entzuteko adibidez.

## Erabilpenak

* Audioan: MP3 erreproduzigailuetan adibidez.
* Bideoan: LTDa katodo-izpien hodizko telebista baten ikusteko, adibidez.

## Ikus, gainera

* Bihurgailu analogiko/digital
* Pultsu zabalera modulazio

## Kanpo estekak

* Datuak: Q19947845
# Bihurgailu analogiko/digital

Bihurgailu/analogiko digitala —ingelesez: analog-to-digital converter, ADC, A/D, A to D)—, neurri fisiko jarraitu bat -normalean tentsioa- neurriaren anplitudea irudikatzen duen zenbaki digital baten bihurtzen duen gailu bat da. Aurkako funtzioa Bihurgailu digital/analogikoak egiten du.
Bihurgailu analogiko digital komertzialak orokorrean zirkuitu integratu formatuarekin saltzen dira.

## Kontzeptuak

* Bihurgailuaren erresoluzioak, sarrera balio analogiko tarte baterako bihurgailuak sortu ditzakeen irteera balio diskretuen kopuruaren berri ematen du. Adibidez, 8 biteko erresoluzioa duen bihurgailu batek 2$^8$=256 irteerako balio desberdin sortu ditzake.
* Lagin bat une batetan egiten den bihurketa bat da.
* Laginketa abiadura -Sampling rate-, denboran jarraia den seinale analogiko baten lagin hartzearen frekuentzia da. Adibidez, 48 KHzeko laginketa abiadura duen bihurgailu batek segunduko 48.000 lagin hartzen ditu.

## Erabilpenak

* Musika grabazioetan
* Seinale-prozesaketa digitalean
* Instrumentazio zientifikoan

## Ikus, gainera

* Bihurgailu digital/analogiko

## Kanpo estekak

* Datuak: Q19947843
# Bihurgune

Errepide edo trenbideetan, bihurgunea zuzena ez den ibilbide zatia da, noranzkoa aldatzea ahalbidetzen duena. Gune arriskutsuak izaten dira; hori dela eta, ohikoa da horietan arriskuaz ohartarazten duten trafiko-seinaleak izatea.

## Kanpo estekak

* Datuak: Q16516613
# Bihurki

Hitzezko figuren artean, errepikapenean oinarrituriko figura da eta esaldi berdinak errepikatzean datza, ritornello bat, hitz berak pieza baten barruan berresaten direla. Anadiplosi mota bat da erretorika klasikoan, eta bihurki deitura M. Lekuonak eman zion ahozko euskal literaturaren azterketa egitean (1955). Bihurkia nola egi ten den ikusteko, esan daiteke era askotara molda daitekeela errepika hori, dela estrofaren barruan, dela estrofa ez diren beste eraikuntza poetikoetan. Antzeko bihurkiak ager daitezke haur narratiban ere.

## Erabilerak

Bihurkia estrofaren osagarri denean, era askotara egin daiteke:
1.- Kopla baten azkeneko neurtitz edo bertso lerroa hurrengoaren hasieran errepikatuz:
* “Orrako or goian izarra errekaldian lizarra etxe ontako nagusi jaunak urre gorriz du bizarra. “Urre gorriz du bizarra eta zilar zurizko espalda erreal bikoz egina dauka elizarako galtzada.”
Inoiz, X-XY formula esan zaio formula honi; eta oroitzapenari laguntzeko bide izan daiteke kantuz diharduenarentzat. Erretorika klasikoan gradatio 1 edo conca tenatio esaten zaio.
2.- Estrofaren barruan bigarren neurtitz edo bertso lerroa hirugarrengoan erre pikatzen da. Lokailua erantsiz:
* “Hamazazpi urtetan moja sartu ziñan moja sartuta bere Klara izan ziñan.”
3. Lehenengo neurtitz edo bertso lerroa hirugarrenean errepikatzen da:
* “Ogi bakar batekin zitun janaritu ogi bakar batekin erdia gelditu.”
“Ogi bakar” horri enfasi berezia ematen zaio, mirariaren bi prismadura aipatzen direla: “zitun janaritu” eta halere “erdia gelditu”.
4. Puntuaren ordez deiki berberak errepikatzen dira estrofa guztietan:
* “Leixibatxua zuria dezu andratxu gaztia . Ondo gobernatuta bai aita frailia.
* Eskutxu zuriak dozuz andratxu gaztia . Guantepian ibilite bai aita frailia.”
Puntu guztiak horrela dira, bertsogintza erraztuz, eta narratibarako erraztasun handia emanez. Halako naïf kutsua hartzen zaio baladari.
5. Estrofaren azkena errepikatzea, batez ere koralerako kantuetan:
* “Harmen hartzera deitu ninduen gazterik zorte etsaiak ; urrundu nintzen, herri aldera t itzuliz usu begiak , itzuliz usu begiak.”

## Bibliografia

* ↑ «bihurki - Literatura Terminoen Hiztegia» www.euskaltzaindia.eus (Noiz kontsultatua: 2019-05-20).

## Kanpo estekak

* Datuak: Q65216201
# Brasilgo Senatua

Brasilgo Senatu Federala, Brasilgo Kongresu Nazionalaren ganbera garaia da.
Brasilgo Inperioaren lehen konstituzioarekin batera sortua izan zen, 1824an eman zen konstituzioa. Erresuma Batuko Loren Ganberan oinarritzen zen, baina, Errepublika aldarrikatu zenean, AEBetako Senatuaren antzeko eredu bat hartu zuen.
2007ko abendutik, Senatuko presidentea Garibaldi Alves Filho da.

## Osaketa

Senatuak, 81 senatari ditu, 3, Brasilgo estatu bakoitzeko.
Senatariak, zortzi urteko agintaldi batetarako aukeratzen dira, hauteskundeak, lau urtetik behin egiten direlarik, lehenik, heren bat berritzen delarik, eta, lau urte beranduago, gainontzekoak. Hauteskundeak, 1994tik, presidentzialak eta estatalekin batera egiten dira.

## Egungo Partaideak

2006ko Brasilgo hauteskunde orokorretan, honako senatari konposaketa hau aukeratua izan zen:
← Senatuaren Konposaketa 2007rako → :
| Alderdia | Senatariak | 2006an aukeratuak |
| Fronte Liberalaren Alderdia (Partido da Frente Liberal) | 18 | 6 |
| Brasilgo Demokraziaren Mugimendua (Partido do Movimento Democrático Brasileiro) | 25 | 4 |
| Brasilgo Alderdi Sozialdemokrata (Partido da Social-Democracia Brasileira) | 15 | 5 |
| Langileen Alderdia (Partido dos Trabalhadores) | 11 | 2 |
| Alderdi Demokratiko Laborista (Partido Democrático Trabalhista) | 5 | 1 |
| Alderdi Laborista Brasildarra (Partito Trabalhista Brasileiro) | 4 | 3 |
| Alderdi Sozialista Brasildarra (Partido Socialista Brasileiro) | 3 | 1 |
| Alderdi Liberala (Partido Liberal) | 3 | 1 |
| Brasilgo Alderdi Komunista (Partido Comunista do Brasil) | 2 | 1 |
| Brasilgo Alderdi Errepublikarra (Partido Republicano Brasileiro) | 2 | 0 |
| Alderdi Progresista (Partido Progresista) | 1 | 1 |
| Alderdi Popular Sozialista (Partido Popular Socialista) | 1 | 1 |
| Alderdi Berritzaile Laborista Brasildarra (Partido Renovador Trabalhista Brasileiro) | 1 | 1 |
| Guztira | 81 | 27 |

## Kanpo estekak

* Datuak: Q2119413
* Multimedia: Senado Federal do Brasil / Q2119413
# Brasilgo Auzitegi Federal Gorena

Auzitegi Federal Gorena (STF) Brasilgo Botere Judizialeko auzitegi gorena da, eta Gorte Goren baten eta Konstituzio Auzitegi baten berezko eskurantzak ditu. Bere eginkizun instituzionala Konstituzio Federalaren zaindari izatea da, azken honi lesioa edo mehatxua dakarkioten kasuak ebatziz. Jargoi juridikoan, STFari Pretorio Excelso ere esaten zaio.
Auzitegi Goren Federala oso garrantzitsua da Brasilgo sistemaren barruan, arauen konstituzionaltasunari buruzko ekintzak erabakitzea baitagokio. Gainera, delitu komunetan, Botere Betearazle Federaleko buruaren aurkako ekintza penalak ebaztea dagokio.
Bere egoitza Brasilian dago, Oscar Niemeyerrek diseinatutako eraikin batean, Hiru Botereen plazan.

## Kanpo estekak

* Datuak: Q519138
* Multimedia: Supremo Tribunal Federal / Q519138
# Brasilgo Demokraziaren Mugimendua

Brasilgo Demokraziaren Mugimendua (portugesez: Movimento Democrático Brasileiro), 2017ra arte Brasilgo Demokraziaren Mugimenduaren Alderdia, Brasilgo alderdi politikorik handienen artean dago: erdialde inguruko pentsaera du eta, zalantzarik gabe, herrialde osoan ordezkaritzarik gehien duten alderdietako bat da. Paper nabaria bat izan du gobernu guztietan, erregimen militarra amaitu zenetik. Hauteskunde kodea 15 du.
1979an sortu zen, antzinako Mugimendu Demokratiko Brasildarraren erregularizazioarekin, Alderdi Politikoen Legeari buruz jarritako arau berrien arabera. MDBak, gobernuaren aurka zeudenak bildu zituen Erregimen Militarrean, Aliantza Berritzaile Nazionalaren aurkakoa zena, hau, erregimenaren aldekoa zelarik.

## Erreferentziak

* ↑ Berria. [#5363 Estilo Liburua. .

## Kanpo estekak

* Datuak: Q1322751
* Multimedia: Movimento Democrático Brasileiro / Q1322751
# Brasilgo Letren Akademia

Brasilgo Letren Akademia (portugesez: Academia Brasileira de Letras, akadeˈmiɐ bɾaziˈlejɾɐ dʒi ˈletɾɐs ahoskatua) irabazi-asmorik gabeko literatura-elkarte brasildarra da, [Frantses Akademia]k inspiratutako 40 idazlek eta poetek osatutako talde batek Rio de Janeiron XIX. mendearen amaieran sortua. Brasilgo Letren Akademia Brasilgo hizkuntza eta literatura organo gorena da.
Lehenengo presidenteak, Machado de Assisek, 1896ko abenduaren 15ean bere sorrera aldarrikatu zuen. Akademia urte horretako uztailaren 20an ezarri zuten. Brasilgo Letren Akademia, bere estatutuen arabera, autoritatea da Brasilgo "hizkuntza nazionalari" dagokionez (brasildar portugesa). Gaur egun arte 40 kidek osatzen dute, "hilezkorrak" (portugesez: imortais) izenaz ezagunak, balio literario handiko lanak edo liburuak argitaratu dituzten brasildarren artean aukeratuak. "Hilezkorra" posizioa bizitza osorako ematen da. Kide berriak Akademiako kideen boto bidez onartzen dira, "aulkietako" bat hutsik geratzen denean. Aulkiak zenbakituta daude eta lehenengo "hilezkor"ren izena daramate.

### Presidenteen zerrenda

* Joaquim Maria Machado de Assis 1897–1908
* Ruy Barbosa 1908–1919
* Domício da Gama 1919
* Carlos de Laet 1919–1922
* Afrânio Peixoto 1922–1923
* Medeiros e Albuquerque 1923
* Afrânio Peixoto 1923–1924
* Afonso Celso de Assis Figueiredo Júnior 1925
* Coelho Neto 1926
* Rodrigo Otávio 1927
* Augusto de Lima 1928
* Fernando Magalhães 1929
* Aloisio de Castro 1930
* Fernando Magalhães 1931–1932
* Gustavo Barroso 1932–1933
* Ramiz Galvão 1933–1934
* Afonso Celso de Assis Figueiredo Júnior 1935
* Laudelino Freire 1936
* Ataulfo de Paiva 1937
* Cláudio de Souza 1938
* Antônio Austregésilo 1939
* Celso Vieira 1940
* Levi Carneiro 1941
* Macedo Sorares 1942–1943
* Múcio Leão 1944
* Pedro Calmon 1945
* Cláudio de Sousa 1946
* João Neves da Fontoura 1947
* Adelmar Tavares 1948
* Miguel Osório de Almeida 1949
* Gustavo Barroso 1950-1950
* Aloisio de Castro 1951
* Aníbal Freire da Fonseca 1952
* Barbosa Lima Sobrinho 1953–1954
* Rodrigo Otávio Filho 1955
* Peregrino Júnior 1956–1957
* Elmano Cardim 1958
* Austregésilo de Athayde 1959–1993
* Abgar Renault 1993
* Josué Montello 1993–1995
* Antônio Houaiss 1995–1996
* Nélida Piñon 1996–1997
* Arnaldo Niskier 1997–1999
* Tarcísio Padilha 2000–2002
* Alberto da Costa e Silva 2002–2004
* Ivan Junqueira 2004–2005
* Marcos Vinícios Rodrigues Vilaça 2006–2007
* Cícero Sandroni 2008

## Erreferentziak

* ↑ Jorge, Fernando. (1999). A Academia do Fardão e da Confusão: a Academia Brasileira de Letras e os seus 'Imortais' mortais. São Paulo: Geração Editorial.

## Ikus, gainera

* Hizkuntza araugileen zerrenda

## Kanpo estekak

* Datuak: Q337224
* Multimedia: Academia Brasileira de Letras / Q337224
# Brasilgo Kongresu Nazionala

Brasilgo Kongresu Nazionala (portugesez: Congresso Nacional), botere legegilea Brasilen maila federalean erabiltzen duen organo arduraduna da. Bere egoitza, Brasilian dago, errepublikako hiriburuan.
Kongresu Nazionala, bi ganberatakoa da Diputatuen Ganberak (portugesez: Câmara dos Deputados) eta Senatuak osatutakoa.

## Eskumenak

Bere eskumenen artean, honako hauek daude:
* Amnistiak ematea
* Presidentea eta Presidenteordeari, herrialdea hamabost egun baino gehiagoz uzteko baimena eman
* Setio egoera baimendu
* Ekintza nuklearrekin zerikusia duten Botere betearazlearen ekimenak onartu.

## Kanpo estekak

* Datuak: Q949699
* Multimedia: National Congress of Brazil / Q949699
# Brasilgo Futbol Konfederazioa

Brasilgo Futbol Konfederazioa (CBF) (portugesez: Confederação Brasileira de Futebol) futbolaren erakunde zuzendaria da Brasilen. Brasilgo Futbol Liga eta Brasilgo futbol selekzio nazionala antolatzen ditu.

## Arerioak

Brasilen arerio historikoak Argentina eta Uruguay izan dira.

## Tituluak

* 5 Munduko Futbol Txapelketa: 1958, 1962, 1970, 1994 eta 2002)
* 8 Amerika Kopa): 1919, 1922, 1949, 1989, 1997, 1999, 2004 eta 2007
* 3 FIFA Konfederazio Kopa: 1997, 2005 eta 2009
* Olinpiar Jokoak
** 1984 eta 1988
** 1996 eta 2008
* 4 Panamerikar Joko: 1963, 1975, 1979 eta 1987

## Kanpo estekak

* (Portugesez)Webgune ofiziala
* Datuak: Q244754
* Multimedia: Brazilian Football Confederation / Q244754